هو : إلي زمان ما شفتك .. خير شو عاملة هالأيام
هي : ولا شي
هو : شلون يعني ؟ مشغولة ؟
هي : هئ
هو : لكن ليش ما عم تسألي علي
هي : صاير ممل
هو : انا ؟ شو بدك اعملك طيب حتى ما صير ممل
هي : مابعرف
هو : صحيح على قد حالي بس عم يتحسن الوضع شوي شوي
هي : أي تحسن وأي وضع ؟
هو : وضعنا ..
هي : مين نحن
هو : انا وانتي .. شبنا
هي : مو مبين انو عم يتحسن
هو : لا لا عم يتحسن .. اليوم احسن من سنة .. وبوكره احسن من اليوم
هي : طيب
هو : بتعرفي
هي : شو بدي اعرف
هو : هلء يمكن ماعندي بيت ملك خمس غرف وصالون بس راتبي وقرض مناخدو بيدبرلنا بيت منمنم نسكن فيو شو رايك
هي : الله كريم
هو : سبحان الله … بيطعم الحلاوة للي مالو سنان
هي : لكل مجتهد نصيب
هو : شوفي رفيقي مروان .. عندو بيت سبع غرف وسيارة موديل هالسنة وتركلو ابوه رصيد مقبول بالبنك عم يشغلو بالبورصة .. ومع هيك لسا ما لاقى بنت يرتبط فيها .. وهي نحن جاهزين بس ناقصنا بيت يحمينا بين حيطانه
هي : بتحبني ؟
هو : شو هالحكي ؟ … اكيد بحبك لكن لشو عم طح ليل نهار
هي : اذا بتحبني عنجد تعرفني على رفيقك مروان وما رح انسالك هالمعروف ابدا
هو : … !!